

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес мысық туалетіне арналған гигиеналық силикагель толтырғышын сыныптау туралы**

Еуразиялық экономикалық комиссия Алқасының 2020 жылғы 28 қаңтардағы № 15 шешімі

      Еуразиялық экономикалық одақтың Кеден кодексі 22-бабының 1-тармағының бірінші абзацына сәйкес Еуразиялық экономикалық комиссия Алқасы **шешті:**

      1. Түссіз түйіршіктер және тауардың тұтынушылық тартымдылығын арттыру мақсатында бояғыш заттармен боялған (бояғыш заттар тауарды сәйкестендіруді жеңілдету үшін немесе оның қауіпсіздігі мақсатында пайдаланылмайды) түйіршіктер түріндегі аморфты кремний қос тотығынан тұратын (99 – 100 масс.%) мысық туалетіне арналған гигиеналық силикагель толтырғышы сыртқы экономикалық қызметтің тауар номенклатурасына Түсіндірмелердің 1-негізгі қағидасына сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасының 3824-тауар позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК